**Slik arbeider vi med 1- 2 åringene i oktober**

I september har vi hatt stort fokus på bevegelsessanger. Dette er noe som vi også kommer til å jobbe videre med i oktober. Vi bruker sang både i planlagte samlinger og spontant i hverdagen. Sangstunden virker samlende på gruppen. De små speiler seg i hverandres blikk, bevegelser og glede. De danser og klapper rytmer og synger enkle ord og strofer. Bevegelsene til sangene er det første som sitter. De barna som ikke har verbalt språk, uttrykker gjennom bevegelsene hvilken sang de ønsker vi skal synge. Etter hvert hører vi at de synger enkelte ord, for eksempel «mikkel **rev»**, «i bingen springer en **gris».**

Gjennom sang er ***målet vårt at barna skal få eksperimenterer med rim, rytme, lyder og ord. De skal få oppleve gleden ved bruk av sang og få positive erfaringer med å bruke språk som kommunikasjonsmiddel. (rammeplan: «språk, tekst og kommunikasjon»).***

Populære sanger hos oss er:

* Hjulene på bussen
* Med krøllet hale
* Tommelfinger
* Lille Petter edderkopp
* Hode-skulder-kne og tå
* Mikkel rev
* Bæ bæ lille lam
* Lillegutt kan tromme
* Nede på stasjonen
* Er du veldig glad og vet det..
* Alle barna klapper ect
* Hva sier den kua som går i enga..

Vi jobber daglig med bruk av bildebøker for å støtte opp språkutviklingen. Gjennom bilder, konkreter, sanser og erfaringer lærer barna nye ord og utvider sin språkforståelse. Hos oss er bildebøker med kjøretøy, dyr og bilder/konkreter fra hverdagen som er mest populær. De fleste kjenner igjen mange dyr ved å lage lyden til dyret. De sier «mø» og vi kan bekrefte «ja, det er ei ku som sier mø».

***Et viktig mål i dette arbeidet er at vi anerkjenner og responderer på barnas ulike verbale og non-verbale uttrykk for å støtte deres språkutvikling.(rammeplan:»s pråk, tekst og kommunikasjon».)***

Sang er et redskap for bedre språkutvikling og sosialt fellesskap.

Musikk stimulerer inn sanser hos barna og barna lærer inn rytmen i språket